ชอบอั้นฉี่โดยไม่รู้ตัวค่ะ บางวันทำงานจนลืมไม่ได้เข้าห้องน้ำเลยก็มี ไม่รู้สึกปวดเบาด้วย แล้วมักมีอาการตามมาคือคันบริเวณช่องคลอด และมีตกขาวออกมามากผิดปกติค่ะ ขับออกมาเยอะมาก เป็นก้อนๆคล้ายแป้งเปียกเลย แต่ไม่มีกลิ่นนะคะ เป็นแบบนี้ประมาณ 2-3 วันแล้วก็หายค่ะ แต่จะเป็นทุกครั้งที่อั้นฉี่ อาการแบบนี้ถือว่าผิดปกติมั้ยคะ
สวัสดีค่ะ @การตกขาวแบ่งเป็น 2แบบ คือ -ตกขาวแบบปกติ: โดยลักษณะสีขาวใส ขาวขุ่นเนื้อหยาบ ไม่มีกลิ่นเหม็น -ส่วนการตกขาวแบบผิดปกติ: ลักษณะสีเขียว เหลือง ตกขาวปนเลือด กลิ่นเหม็น ซึ่งอาการตกขาวที่ผิดปกตินี้ สามารถเกิดได้จาก ช่องคลอดหรือ อาจเกิดจากมดลูกอักเสบค่ะ โดยเชื้อที่ก่อโรค อาจเป็นเชื้อรา เชื้อแบคทีเรีย เชื้อหนองในแท้ เชื้อหนองในเทียม เป็นต้น @จากที่ เล่ามา ยังถือว่าปกตินะคะ แนะนำให้รักษาสุขอนามัย โดยหลังจากปัสสาวะให้ทำความสะอาดอวัยวะเพศด้วยน้ำเปล่าและซับให้แห้ง สวมกางเกงในสะอาดและแห้ง หลีกเลี่ยงการมีเพศสัมพันธ์ช่วงที่มีตกขาวปริมาณมาก หรือสวมถุงยางอนามัยเพื่อป้องกันการติดเชื้อนะคะ